
Női séfek sikerreceptje

A vezető szerepet magában a vendéglátásban, alapvetően a férfiak dominálják, azonban feltörekvő női szereplőket azonosíthatunk; van köztük olyan, aki Michelin csillagot szerzett éttermének, illetve akik a nemzetközi gasztro térképre segítették Magyarország feljutását. Célom volt, hogy megismerjem „sikerreceptjüket” és abból tudományos következtetéseket és gyakorlati javaslatokat is megfogalmazzak.
A témát több módszer segítségével jártam körül interpretativista megközelítésből. A kvalitatív kutatásokat szakirodalmi feldolgozás előzte meg. Az empírikus vizsgálatok során, egyrészről a nemzetközi sikeres példák megismerése érdekében a Netflixen megjelenő Chef’s Table c. sorozat 8 női életutat bemutató részeit elemeztem.
Ebben a sorozatban ismerhettem meg olyan hölgyet, akinek egy konkrét falat kell konyhája elé húzni, így a vendégek nem láthatják, hogy nő, de akad olyan példa is, aki büszkén vállalja nemét. Különböző karaktereket találtam interjúkészítéseim során is. 7 női séffel, cukrászséffel és fősommelier-vel készítettem interjút. Itt megjelenik már a nemtelen konyhai abúzus és a szexuális zaklatás. 
Eredményeim között bemutatom mi lehet a női sikeresség receptje, van-e testi-lelki akadálya annak, hogy valaki megállja a helyét a vendéglátásban vagy hogy megjelenik-e a szexuális zaklatás a munkahelyen. 
Dolgozatom elkészítése segítséget nyújt azoknak a fiatal hölgyeknek, akik nem kizárólag a vendéglátás iránt elhivatottak, de saját szakmájukban is a kiteljesedésre vágynak.



